wickkiey/tamil-wikipedia-chunked huggingface dataset:
# நிர்வாகத்திற்கான தகவல் முறைமை

## வரையறை

'MIS' என்பது, தரவை சேகரித்தல், செயல்படுத்தல், சேர்த்து வைத்தல் மற்றும் தரவை நிர்வாகத்தின் செயல்பாடுகளை நிகழ்த்துவதற்கு தேவையான தகவல்களாக மாற்றி வழங்குதல் போன்ற செயல்களைச் செய்வதற்கான ஒரு திட்டமிட்ட அமைப்பாகும். ஒருவகையில், இது திட்டமிட்டு செயல்படுத்தப்பட்ட நடவடிக்கைகளின் ஆவணப்படுத்தப்பட்ட அறிக்கையே ஆகும். ஃபிலிப் கோட்லரின் கருத்துப்படி "ஒரு சந்தைப்படுத்தல் தகவல் அமைப்பில், சந்தைப்படுத்தல் தீர்மானங்களை எடுக்கும் நபர்களுக்கு தேவையான தகவல்களை சரியான நேரத்தில், துல்லியமாக வழங்குவதற்கு தேவையான நபர்கள், சாதனங்கள் மற்றும் தேவையானவற்றை சேகரிக்கும், வரிசைப்படுத்தும், ஆராயும், மதிப்பிடும் மற்றும் விநியோகிக்கும் வழிமுறைகள் ஆகியவை இருக்கும்"  
*MIS* மற்றும் *தகவல் அமைப்பு* ஆகிய சொற்கள் அடிக்கடி தவறாக புரிந்து கொள்ளப்படுகின்றன. தகவல் அமைப்புகளில், முடிவெடுப்பதற்கு உதவி செய்யாத அமைப்புகளும் அடங்கும். MIS என்ற கல்வி பிரிவு சில நேரங்களில், ஒரு கட்டுப்படுத்தப்பட்ட நோக்கில், தகவல் தொழில்நுட்ப மேலாண்மை என்பதைக் குறிக்கிறது. அந்த கல்வி பிரிவு கணினி அறிவியல் உடன் சேர்த்து தவறாக புரிந்து கொள்ளப்படக் கூடாது. IT சேவை நிர்வாகம் என்பது பழகுநரைச் சார்ந்த ஒரு கல்வியாகும். நிறுவன ஆதார திட்டமிடல் (என்டர்பிரைஸ் ரிசோர்ஸ் பிளானிங்) (ERP) உடனும் MIS சில வேறுபாடுகளைக் கொண்டுள்ளது, ஏனெனில் முடிவெடுப்பதற்கு துணை செய்யாத பிரிவுகளையும் ERP கொண்டிருக்கக்கூடியது.  
பேராசிரியர் ஆலன் எஸ். லீ யின் கூற்று *"...தகவல் அமைப்புகள் துறையின் ஆய்வுகள் தொழில்நுட்ப அமைப்பை அதிகம் சோதிக்கிறது அல்லது சமூக அமைப்பை மட்டும் அல்லது இரண்டையும் ஒரே அளவில் ஆராய்கிறது, மேலும் இவை இரண்டும் சந்திக்கும்போது ஏற்படும் நிகழ்வுகளை அது ஆராய்கிறது."* 7
# நிர்வாகத்திற்கான தகவல் முறைமை

## இதையும் பாருங்கள்

- கணினி தகவல் அமைப்புகளில் இளங்கலை
- கணக்கிடுதல்
- நிர்வாகம்
- வணிக நுண்ணறிவு
- வணிக செயல்திறன் மேலாண்மை
- வணிக விதிகள்
- தரவு அகழ்வு
- கணிப்பு ஆய்வுகள்
- கொள்முதல் ஆணை கோரிக்கை
- நிறுவன தகவல் அமைப்பு
- பெருநிறுவன கட்டமைப்பு
- தகவல் தொழில்நுட்ப நிர்வாகம்
- தகவல் தொழில்நுட்ப மேலாண்மை
- அறிவு மேலாண்மை
- இலக்குகளின்படி நிர்வாகம்
- ஆன்லைன் ஆய்வுசார் செயலாக்கம்
- ஆன்லைன் அலுவலக தொகுப்பு
# தென்தாமரைக்குளம்

**தென்தாமரைக்குளம்** (ஆங்கிலம்:Thenthamaraikulam), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், அகஸ்தீஸ்வரம் வட்டத்தில் இருக்கும் ஒரு பேரூராட்சி ஆகும்.
# தென்தாமரைக்குளம்

## அமைவிடம்

தென் தாமரைக்குளம் பேரூராட்சிக்கு கிழக்கே கன்னியாகுமரி 9 கி.மீ.; மேற்கே புத்தளம் 8 கி.மீ.; வடக்கே நாகர்கோவில் 18 கி.மீ.; தெற்கே மணக்குடி 3 கி.மீ. தொலைவில் உள்ளது.
# தென்தாமரைக்குளம்

## பேரூராட்சியின் அமைப்பு

10.68 ச.கி.மீ. பரப்பும், 15 வார்டுகளும், 21 தெருக்களும் கொண்ட இப்பேரூராட்சி கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# தென்தாமரைக்குளம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3100 வீடுகளும், 11872 மக்கள்தொகையும் கொண்டது.
# தென்தாமரைக்குளம்

## கோயில்கள்

1. பத்திரகாளி அம்மன் கோயில்
1. பெரியம்மன் கோயில்  
தேவலாயங்கள்  
சி.எஸ்.ஐ கஸ்பா சபை  
சி.எஸ்.ஐ கிறிஸ்துசபை  
சி.எஸ்.ஐ றிங்கல்தௌபே நினைவு சபை  
இந்திய பெந்தேகோஸ்த் தேவசபை ( I.P.C)  
பெந்தேகோஸ்த் சபை ( T.P.M )  
தூய பனிமய அன்னை ஆலயம்
# தென்தாமரைக்குளம்

## பள்ளிகள்

1. அரசு தொடக்கப் பள்ளி
1. எல். எம். எஸ் மேல்நிலை பள்ளி.
# கண்ணாம்மூச்சி

**கண்ணாம்மூச்சி**, **கண்ணாம்பூச்சி** அல்லது **ஒளிந்து பிடித்தல்** என்பது ஓடிப் பிடித்தல் போன்ற ஒரு எளிமையான விளையாட்டு ஆகும். ஒருவர் அல்லது சிலர் ஒளிய, ஒருவர் அல்லது சிலர் அவர்களை கண்டுபிடுத்தல் இந்த விளையாட்டு ஆகும். இரண்டு பேர் முதற்கொண்டு எத்தனை பேரும் இதை விளையாடலாம். சிறிவர் சிறுமியர் விளையாட்டு. தளர்நடைப் பருவத்தில் குழந்தைகளைத் தாய்மார் கண்ணாம்பூச்சி விளையாடச் செய்து நடை பழக்குவர். இது கண்ணாமூச்சி என மருவியும் வழங்கப்படும்.  
கண்ணன் காட்டி விளையாடிய அப்பூச்சி விளையாட்டைப் பெரியாழ்வார் அப்பூச்சி காட்டியருளே எனப் பாடுகிறார். இந்தக் கண்ணன் பூச்சி விளையாட்டு கண்ணாம்பூச்சி என ஆகிப் பின்னர் கண்ணாம்மூச்சி > கண்ணாமூச்சி என மருவியது. கண்ணன் தன் நிழலைக் காட்டி ஆடிய நிலை மாறி, கண்ணை மூசிக்கொண்டவர் (பொத்திக்கொண்டவர்) பிறர் நிழலை நிலா வெளிச்சத்தில் அடையாளம் கண்டு அவரைத் தொடும் விளையாட்டாக மாறியுள்ளது.
# கண்ணாம்மூச்சி

## விளையாடும் முறை

தாய்ச்சி பொத்தியாளாக இருந்து குழந்தையின் கண்ணைப் பொத்திக்கொண்டு பாடுவார். பாட்டு முடிவதற்குள் மற்றவர்கள் ஓடி ஒளிந்துகொள்ள வேண்டும். தாய்ச்சி தன் பாட்டு முடிந்ததும் குழந்தையின் கண்ணைத் திறந்து விட்டுவிடுவார். குழந்தை ஒளிந்திருப்பவரைக் கண்டுபிடிக்கவேண்டும். கண்டுபிடித்துவிட்டால் கண்டுபிடிக்கப்பட்டவர் கண் பொத்தப்படும். குழந்தை தேடும்போது ஒளிந்துகொண்டிருப்பவர் ஓடிவந்து பொத்திய தாய்ச்சியைச் தொடுவர். அவ்வாறு தொடுவதற்குள் தொடப்பட்டாலும் அவரது கண் பொத்தப்படும்.  
தற்காலத்தில் தாய்ச்சி இல்லாமலும் இது விளையடப்படுகிறது. சிறிவர் சிறுமியர்களுள் ஒருவர் ஒன்று முதல் குறிப்பிட்ட எண்கள் வரை (எ.கா 50 வரை) எண்ண அவர் எண்ணி முடிக்கும் முன்பு மற்றவர்கள் ஓடி ஒளிந்துகொள்ள வேண்டும். பிறகு எண்களைச் சொன்னவர் தேடிக்கண்டுபிடிக்கும் முதல் நபர் தோற்றவராவார்.தோற்றவர் பின்னர் எண்களைச் சொல்ல விளையாட்டு தொடரும்.
# கண்ணாம்மூச்சி

## பாடல்

### தாய்ச்சியும் பொத்திக்கொள்பவரும் பாடும் பாடல்

| தாய்ச்சி | கண் பொத்திக்கொள்பவர் |
| --- | --- |
| கண்ணாமூச்சியாரே | ஊம் ஊம் ஊம் |
| எத்தனை முட்டை இட்டே | மூணு முட்டை இட்டேன் |
| ஒரு முட்டையைத் தின்னுபுட்டு  
ஒரு முட்டையைப் புளித்த தண்ணியிலே போட்டுப்புட்டு  
ஒரு முட்டையைக் கொண்டுவா | } |
# கண்ணாம்மூச்சி

## பாடல்

### தாய்ச்சியும் பொத்திக்கொள்பவரும் பாடும் பாடல்

#### சைவர் பாடல்

| தாய்ச்சி | கண் பொத்திக்கொள்பவர் |
| --- | --- |
| கண்ணாமூச்சியாரே | ஊம் ஊம் ஊம் |
| எத்தனைப் பழம் பறித்தீர் | மூணு பழம் பறித்தேன் |
| ஒரு பழத்தைப் புள்ளையாருக்குப் படைத்துவிட்டு  
ஒரு பழத்தைத் தின்னுபுட்டு  
ஒரு பழத்தைக் கொண்டுவா | } |
# கண்ணாம்மூச்சி

## மேலும் பார்க்க

- தமிழர் விளையாட்டுகள் (அண்மைய காலம்)
# கண்ணாம்மூச்சி

## கருவிநூல்

1. ஞா. தேவநேயப் பாவாணர், தமிழ்நாட்டு விளையாட்டுக்கள், சைவசித்தாந்த நூற்பதிப்புக்கழக வெளியீடு, 1954
1. கி. ராஜநாராயணன், வட்டார வழ்க்குச்சொல் அகராதி, ராஜபவனம், இடைச்செவல், 627 716, 1982
# கண்ணாம்மூச்சி

## பார்க்க

:கண்ணாம்மூச்சி
:தமிழர் விளையாட்டுகள் (அண்மைய காலம்)
:அப்பூச்சி காட்டுதல்
# சைன ராமாயணம்

**சமண இராமாயணம்** அல்லது **சைன இராமாயணம்** சமணர்களால் இயற்றப்பட்டது. சமண சமயத்தின் தலையான காேட்பாடான காெல்லாமையின்படி வாழ்பவனாக இராமனைக் காட்டுகிறது. இராமன் எந்தக் காெலையும் புரியவில்லை எனவும், இலக்குவனே இராவணனையும், மாரீசனையும் கொல்வதாகக் கதை செல்கிறது.
# சைன ராமாயணம்

## கதை

காசியிலும், அயோத்தியிலும் இருந்துகொண்டு அரசாட்சி புரிந்துவரும் தசரதனுக்கு நான்கு பிள்ளைகள். இந்த ராமாயணத்தின்படி இராவணன் தனக்கு பிறந்த மகளான சீதையால் தனது இராச்சியத்திற்கு அழிவு நேரிடும் என சாதகர்கள் கூறியதனால் வெகு தாெலைவு காெண்டு சென்று விட்டு விடுகிறார். அதன்பின் அவளை வளர்த்த சனக மகாராசா ஏற்பாடு செய்திருந்த சுயம்வரத்திற்குச் சென்ற இராமன் சீதையை மணக்கிறான். காசியில் இருந்த இராமன் இலக்குவன், சீதை ஆகியோருடன் சென்று சித்திரக்கூடத்தில் தங்குகிறார்கள். அங்கு வந்த நாரதரை இராமன் மதிக்காததால் நாரதர் இராவணனிடம் வந்து இலக்குவன் எனும் நடத்தை கெட்டவனுடன் தங்கள் மகளிருப்பதால் அவளுக்கு பாதுகாப்பில்லை என்றும் கூறியதால் இராவணன் மாரீசனோடு வந்து சீதையைத் தூக்கிச் செல்கிறான். அனுமனைத் தூது அனுப்புகிறான். அவனுடன் சென்ற இலக்குவன் வாலியைக் கொல்கிறான். விபீடனனின் இடைக்கலத்தை ஏற்கிறான். இராவணனையும், மாரீசனையும் கொன்று சீதையை மீட்டுக்கொண்டு வருகிறான். கொல்லா விரதம் பூண்ட இராமன் சுவர்க்கம் புக, கொலை புரிந்த இலக்குவன் நரகம் புகுகிறான். இது சைன நெறிக்கேற்ப எழுதப்பட்ட கதை.  
- இந்த நூலில் வரும் பாடலின் சில வரிகள்
<poem>உரும் இடிப்பு உண்ட அருமணி நாகம் என
திருமணி நிலத்தில் தேவி சோர்ந்து
செய்த பாவையின் மெய் திரிபு இன்றி
மையலின் உயிர்த்து மடிந்து உடன் கிடப்ப
விம்முறு துயரில் ‘கொம்’ என உயிரா
விளைந்தது எல்லாம் உளம் கொள உணரா
எழுது கண் அருவி இனைந்து இனைந்து இரங்கலின்
ஒழுகுப் பொழிய முழுகிய மேனியள்
அழுது அழுது அரற்றி ஆ ஓ என்னும்
இணை பிரி அன்றிலின் ஏங்கி நீங்கா
துணாவனை நினைத்துச் சோகம் மீது ஊர்தர
வான் பழி சுமந்த நின் வன மலர்ச் சேவடி
யான் பிரிந்து ஏது இலன் இடவயின் இடர்ப்பட
மான் பின் ஏகிய மன்னவனே எனும்;
மாயோன் செய்த மாய மானிடை
மாயவன் செய்த மகிழ்ச்சி கண்டு அருளி
ஆவது ஒன்று இன்றி அதன் வழி ஒழுகிய
நாயகனே! எனை நணுகாய் வந்து எனும் </poem>
(சிறையில் தனித்திருந்த சீதையின் நிலையைப் பாடும் பாடல் பகுதி) (ஆசிரியப்பா)
# சைன ராமாயணம்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# தொல்காப்பியப் பொதுப்பாயிர உரை

தொல்காப்பியப் பொதுப்பாயிரமும், அதன் உரையும் 10 ஆம் நூற்றாண்டில் ஆத்திரையன் பேராசிரியன் எனபவரால் செய்யப்பட்டது.  
தொல்காப்பியம் கி. மு. 5 ஆம் நூற்றாண்டு நூல். பனம்பாரனார் தொல்காப்பியரின் உடன்சாலை மாணாக்கர். இவர் தொல்காப்பியத்துக்கு எழுதியுள்ளது சிறப்புப் பாயிரம்.  
சிறப்புப் பாயிரம் என்பது நூலின் சிறப்பு, நூலாசிரியரது சிறப்பு ஆகியவற்றைக் கூறுவது. பொதுப்பாயிரம் என்பது நூலின் உள்ளடத்தை விளக்கிக் கூறுவது.  
தொல்காப்பியத்தின் உள்ளடக்கத்தைக் காட்டும் இந்தப் பொதுப்பாயிரமும், இந்தப் பாயிரத்துக்கான உரையும் கி. பி. 10 ஆம் நூற்றாண்டில் தோன்றின. பேராசிரியர் , சிவஞான முனிவர் ஆகியோரது குறிப்புகள் தொல்காப்பியப் பொதுப்பாயிர உரை பற்றிய குறிப்புகளைத் தருகின்றன.
# தொல்காப்பியப் பொதுப்பாயிர உரை

## கருவிநூல்

- மு. அருணாசலம், தமிழ் இலக்கிய வரலாறு, பத்தாம் நூற்றாண்டு, பதிப்பு 2005
# தொல்காப்பியம் சொல்லதிகாரம் கல்லாடர் உரை

தொல்காப்பியம் நூலுக்கு எழுதப்பட்டுள்ள உரைகளில் இதுவும் ஒன்று. இதனை எழுதியவர் கல்லாடர். இவரைக் கல்லாடனார் எனக் குறிப்பிடுவாரும் உளர். நூலின் காலம் 15 ஆம் நூற்றாண்டு.  
இவர் தமது உரையில் 11 ஆம் நூற்றாண்டில் தோன்றிய தொல்காப்பிய இளம்பூரணர் உரையையும், 13 ஆம் நூற்றாண்டில் தோன்றிய திருக்குறள் 13 ஆம் நூற்றாண்டு உரையிலிருந்தும் மேற்கோள்களைத் தந்துள்ளார். இவரது உரை 14 ஆம் நூற்றாண்டு நச்சினார்க்கினியரின் உரையைத் தழுவியே செல்கிறது.  
இந்த உரை தொல்காப்பியம் சொல்லதிகாரத்தில் உள்ள 9 இயல்களில் முதல் 7 இயல்களுக்கு மட்டுமே கிடைத்துள்ளன.  
;இவரது உரையில் காணப்படும் சில விளக்கங்கள்:
- அரவம், இசை, ஒலி என்பன எழுதப்படா ஓசையைக் குறிப்பன.
- கிளவி, மாற்றம், மொழி என்பன ஒழுதப்படும் ஓசையைக் குறிப்பன.
- எழுத்து மொழியிடை நின்று பொருள் உணர்த்தியவழிச் 'சொல்' எனப்படும்.
- உயர்நிணை என்பது மக்களாக நன்கு மதிக்கப்படும் பொருள்.
- மாஅஅல், கோஒஒல் என இரண்டு அளபெடை எழுத்துகளைத் தந்து அளபெடைக்கு இவர் மேற்கோள் தருவது புதுமை.
- சொல் இலக்கணத்தை இவர் திணை, பால், எண், இடம், வேற்றுமை, தொகை, இடம், காலம், வழக்கு என எட்டு வகையில் ஆராய்ந்துள்ளார்.
# தொல்காப்பியம் சொல்லதிகாரம் கல்லாடர் உரை

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
- தொல்காப்பியம், சொல்லதிகாரம், கல்லாடனார் விருத்தியுரையும், பழைய உரையும், சைவ சித்தாந்த நூற்பதிப்புக் கழக வெளியடு, 1964
# ஒப்புமைக் கூட்டவணி

**ஒப்புமைக் கூட்டவணி** அல்லது **ஒப்புமைக் கூட்டம் அணி** என்பது தான் சொல்ல வந்த கருத்திற்கு ஒப்பாக பல பொருட்களை ஒன்றாக்கிக் கூறுவதாகும். ஒரு நபரின் அல்லது பொருளின் பல சிறப்புகளை ஒன்றாக தொகுத்துரைப்பது இவ்வணியின் தனிச்சிறப்பு.
# ஒப்புமைக் கூட்டவணி

## குறிப்பு

:''"கருதிய குணத்தின் மிகுபொருள் உடன்வைத்(து)  
:*ஒருபொருள் உரைப்ப(து) ஒப்புமைக் கூட்டம்."* என்கிறது தண்டியலங்காரம் 79-ம் பாடல்.
# ஒப்புமைக் கூட்டவணி

## வகைகள்

ஒப்புமைக் கூட்டவணி இரண்டு வகைகளென பின்வரும் தண்டியலங்காரம் 80-வது பாடல் விளக்குகிறது:
:*"புகழினும் பழிப்பினும் புலப்படும் அதுவே,"*  
எனவே, ஒப்புமைக் கூட்டவணியின் வகைகளாவன:
1. புகழ் ஒப்புமைக்கூட்டம் அணி
1. பழிப்பு ஒப்புமைக்கூட்டம் அணி
# ஒப்புமைக் கூட்டவணி

## எடுத்துக்காட்டு

திரிகடுகம் என்னும் நூலில் சுக்கு, மிளகு, திப்பிலி என்னும் மூன்று வகை மூலிகைகள் ஒன்றிணைந்து உடல்நலத்தினை சேர்ப்பது போல், ஒவ்வொரு செய்யுளிலும் 3 கருத்துக்களை இணைத்து வைத்து இவ்வணியினை சிறப்பாக கையாண்டுள்ளார் இதன் ஆசிரியர் 'நல்லாதனார்'. எடுத்துக்காட்டாக:  
:தன்குணம் குன்றாத் தகைமையும், தாஇல்சீர்
:இன்குணத்தார் ஏவின செய்தலும், நன்குணர்வின்
:நான்மறையாளர் வழிச் செலவும், இம்மூன்றும்
:மேல் முறையாளர் தொழில்." --- 2-வது செய்யுள், திரிகடுகம்  
இதன் பொருளானது: தனது குடியின் குணத்திற்கேற்ப குறையாத ஒழுக்கமும், இனிய குணமுடையோர் ஏவியவற்றைச்செய்து முடிப்பதும், நால்வகை வேதங்களின் வழிநடத்தலும் மேன்மை மிக்கவர் செய்யும் தொழிலாக கருதப்படுகிறது என்று புகழ் ஒப்புமைக்கூட்டம் அணியாக திகழ்கிறது.
# சமாகிதவணி

**சமாகிதவணி** அல்லது **சமாகித அணி** என்பது தன்முயற்சி பயனளிக்காது தானே நடைபெற்ற நிகழ்வை குறிப்பது. முன்பெடுத்த முயற்சிகள் எதிர்பார்த்த பயனை அளிக்காவிடினும், எண்ணியது தானே நடைபெற்ற பாங்கினை உரைப்பது இவ்வணி.
# சமாகிதவணி

## குறிப்பு

:''"முந்துதான் முயல்வுறூஉம் தொழில்பயன் பிறிதுஒன்று  
:*தந்ததா முடிப்பது சமாகிதம் ஆகும்."* என்கிறது தண்டியலங்காரம் 73-ம் பாடல்.
# சமாகிதவணி

## விளக்கம்

அதாவது, ஒரு பொருள் வேண்டிய ஒருவர் அதனை பெறுவதற்கு, முன்னர் சிலபல முயற்சிகளை செய்ய, அவைகள் பலனேதும் அளிக்கவில்லை. எனினும் எதிர்பார்த்தது வேறு வழியில் தானாகவே அமைந்ததனை உரைக்கும் அணி சமாகிதவணியாகும்.
# சமாகிதவணி

## எடுத்துக்காட்டு

:அருவியம் குன்றம் அரக்கன் பெயர்ப்ப
:வெருவிய வெற்பரையன் பாவை - பெருமான்
:அணியாகம் ஆரத் தழுவினாள் தான்முன்
:தணியாத ஊடல் தணிந்து.  
*இச்செய்யுளின் பொருள்:* சிவபெருமான் உமையாள் தன்னிடம் கொண்டிருந்த ஊடலை எவ்வளவோ முயன்றும் தணிக்க இயலவில்லை. இங்ஙனமிருக்க, இராவணன் கையிலாய மலையை பெயர்த்தெடுக்க முயலுங்கால் பயந்த உமாதேவி சிவனை ஆரத்தழுவி ஊடலை மறக்கிறாள். எனவே சிவனின் முயற்சிகள் பயனளிக்காது போய்விடினும், இராவணின் செயல் அப்பயனை அளித்ததை உணர்த்துகிறது.
# பல்லுட்புறச் சிகிச்சை

**பல்லுட்புற சிகிச்சை ** (*Endodontic therapy*) என்பது சொத்தை அடைந்த பல்லை அகற்றாது நோய்த்தொற்றை நீக்கவும் வருங்காலத்தில் நுண்ணுயிரித் தொற்றுக்களிலிருந்து பல்லைக் காப்பாற்றவும் பற்கூழில் மேற்கொள்ளப்படும் சிகிச்சை செய்முறைகளாகும். இந்தச் செய்முறைகள் பொதுவழக்கில் "**பல்வேர்க்குழி**அல்லது **பல் வேர்** சிகிச்சை (*Root canal treatment*) எனப்படுகிறது. பல்வேர்க் குழிகளும் அவற்றின் பற்கூழ் அறைகளும் பற்களின் உள்ளே அமைந்துள்ள உள்ளீடற்ற பகுதிகளாகும்; இங்கு நரம்புத் திசுக்கள், குருதிக்குழல்கள் மற்றும் உயிரணுத் தொகுதிகளும் அடங்கயுள்ளன. பல்லுட்புற சிகிட்சையில் உள்ள படிநிலைகளாவன:
1. பற்கூழ் அறையின் உள்ளே உள்ள கட்டமைப்பை *நீக்குவது*,
1. வெற்றிடமான அறைகளை துப்புரவாக்கி சரிசெய்வது,
1. நுண்ணிய அராவிகளையும் கொண்டும் குறிப்பிட்ட நீர்மங்களை பாய்ச்சியும் களங்கங்களை நீக்குவது,
1. களங்கமற்ற குழிகளை மரப்பால் பிசினுடன்(Gutta- percha) துத்தநாக ஆக்ஸைடு, பிஸ்மத் ஆக்ஸைடு சேர்ந்த கலவைக் கொண்டு *நிரப்புதல்*.
சில சிகிட்சை முறைகளில் பிச்பநோல் எ கலந்துள்ள அல்லது கலக்காத இப்பாக்சி பிசின் மரப்பால் பிசினை பிணைக்கப் பயன்படுத்தப்படுகின்றன.
பல்லுட்புற சிகிட்சைக்குப் பின்னர் குறிப்பிட்ட பல் "உயிரற்று" இருக்கும். மீண்டும் மேற்பகுதியில் தொற்று ஏற்பட்டால் பல்வேர் முனை அறுவைத் தேவைப்படும்.  
இந்தச் செய்முறை தகுந்த கவனத்துடன் செய்யப்பட்டால் எவ்வித வலியும் தெரியாது; இருப்பினும் வழமையாக இந்தச் சிகிட்சை பற்சிகிட்சைகளிலேயே மிகவும் பயப்படப்படும் சிகிட்சையாக உள்ளது.
# பெரிய திருமொழி

**திருமங்கையாழ்வார்** இயற்றியது **பெரிய திருமொழி**. திருமால் மீது பாடப்பட்ட நூல் ஆகும். இது பத்து பாகங்களாகவும், ஒவ்வொரு பாகத்திலும் 10 பாடல்களும் உள்ளமையால் மொத்தம் 1084 பாடல்கள் உள்ளது. பொ.ஊ. 9 ஆம் நூற்றாண்டில் இயற்றப்பட்டது. இதற்கு பெரியவாச்சான் பிள்ளை என்பவர் விளக்க நூல் எழுதியுள்ளார். இந்த நூலில் 108 வைணவ திருத்தலங்களில் உள்ள பெருமாள்களைப் பற்றி அதிகமாக பாடல்கள் உள்ளது. சில திருத்தலங்களுக்கு 1 பாடல்கள் முதல் 100 பாடல்கள் வரை பாடப்பட்டுள்ளது
# பெரிய திருமொழி

## நாலாயிர திவ்ய பிரபந்தத்திரட்டில் பங்கு

இது நாலாயிரத்திவ்யப் பிரபந்தத்தில் 948 முதல் 2031 வரையிலான பாடல்களாக இரண்டாவது ஆயிரமாக இடம்பெற்றுள்ளன. இதில் 1084 பாடல்கள் உண்டு.
# பெரிய திருமொழி

## உள்ளடக்கம்

திருமங்கை ஆழ்வாரின் மனைவி குமுதவல்லியால் திருமங்கையாழ்வார் வைணவத்திற்கு திரும்பியதாக வைணவம் கூறுகிறது. இவர் நம்பிக்கை படி அன்னதானம் செய்வதற்கு திருடத் தொடங்கினார் என்றும் ஒருமுறை, திருமண கோஷ்டியிடம் திருட முடிவு செய்தார், ஆனால் மணமகனும் மணமகளும் திருமாலும் திருமகளும் என்பது அவருக்கு தெரியாது. மணமகளின் மெட்டியை எடுக்க முயற்சி செய்தபோது தோல்விய தழுவினார், பின்பு அவரது வாயால் அந்த மெட்டியை முயற்சி செய்தார், உடனடியாக தெய்வீகத் தன்மையை உணர்ந்தார் மேலும் திருமந்திரத்தை (ஓம் நமோ நாராயணா) கற்றபிறகு, திருமாலைப் போற்றி பெரிய திருமொழி இயற்றினார்.  
இவரது மனைவி குமுதவல்லியால் வைணவத்திற்கு திரும்பினார் என்று வைணவம் கூறுகிறது.
# அரம்பை

**ரம்பை** அல்லது **அரம்பை** என்பவர் தேவ லோகத்தில் வாழ்கின்ற அரம்பையர்களின் தலைவியாவார். பாற்கடலை கடையும் பொழுது தோன்றிய 60,000 அரம்பையர்களில் இவரும் ஒருவர்  
மயக்கும் ரம்பை.]]
# அரம்பை

## பிரகஸ்பதியின் சாபம்

தேவ உலகத்தில் ரம்பையும், ஊர்வசியும் நடமாடிக்கொண்டிருந்தார்கள். அப்பொழுது தேவ குருவான பிரகஸ்பதி அங்கு வருகை தந்தார். ஆனால் அவரை கவனியாது இருவரின் ஆட்டமும் தொடர்ந்ததால், பிரகஸ்பதி ரம்பையையும், ஊர்வசியையும் பூமியில் பிறக்கும் படி சாபம் தந்தார்.
# அரம்பை

## இராவணனுக்கு சாபம்

ரம்பை குபேரனின் மகனான நளகூபனின் மனைவி. குபேரனின் மாற்றாந்தாய்க்கு பிறந்தவன் இராவணன். எனவே ரம்பை இராவணனது மருமகளாகிறாள். ஒரு முறை இராவணன் ரம்பையின் அழகில் மயங்கி அவளை நெருங்க, தன்னுடைய உறவுமுறையை அவனிடம் விளக்கி விலகுகிறாள் ரம்பை. அதையும் கேளாமல் இராவணன் வன்புணர்வு செய்தமையை தன்னுடைய கணவனிடம் கூறுகிறாள். அதையறிந்த நளகூபன் பெண்ணின் அனுமதியின்றி இராவணன் சீண்டினால் அவன் தலை வெடித்துவிடும் என்று சாபமிடுகிறான்.
# அரம்பை

## தலம்

திருக்கோட்டூர் கொழுந்தீசர் கோவிலில் ஈசனை நோக்கி இடது கால் ஊன்றி, வலது கால் மடித்து, உள்ளங்காலில் இடது கையை வைத்து, வலது கையை தலைமேல் வைத்தபடி அக்னியில் நின்று தவம் செய்துள்ளாள். இவ்வாறன அமைப்புடன் ரம்பையின் உருவச்சிலை கோவிலில் உள்ளது.
# அரம்பை

## கருவி

இன்றும் இனிக்கும் இதிகாசம் 12 - திருப்பூர் கிருஷ்ணன் (தினகரன்)
# அரம்பை

## காண்க

தேவ உலகம்
# விக்கிப்பீடியா:ஏப்பிரல் 26, 2013 கொழும்பு தமிழ் விக்கிப்பீடியா அறிமுகப்பட்டறை

**கொழும்பு தமிழ் விக்கிப்பீடியா பட்டறை** : 2013 ஏப்ரல் 26 வெள்ளிக்கிழமை அன்று தமிழ் விக்கிப்பீடியா அறிமுகப் பட்டறை நடந்தது.
# விக்கிப்பீடியா:ஏப்பிரல் 26, 2013 கொழும்பு தமிழ் விக்கிப்பீடியா அறிமுகப்பட்டறை

## இடம், திகதி, நேரம்

- இடம்: தேசிய கலை இலக்கியப் பேரவை மண்டபம், 121, ஹம்டன் ஒழுங்கை, வெள்ளவத்தை, கொழும்பு.
- திகதி: **ஏப்ரல் 26, 2013, வெள்ளிக்கிழமை**
- நேரம்: மாலை 6.00 - 8.00 (இலங்கை நேரம்)
# விக்கிப்பீடியா:ஏப்பிரல் 26, 2013 கொழும்பு தமிழ் விக்கிப்பீடியா அறிமுகப்பட்டறை

## ஏற்பாட்டாளர்கள்

- இலங்கை தமிழ் விக்கிப்பீடியர்கள்
- சமூக விஞ்ஞான கற்கை வட்டம், இலங்கை
# விக்கிப்பீடியா:ஏப்பிரல் 26, 2013 கொழும்பு தமிழ் விக்கிப்பீடியா அறிமுகப்பட்டறை

## கலந்து கொண்டோர்

- மயூரநாதன்
- இரவி
- சஞ்சீவி சிவகுமார்
- மு. மயூரன்
- கோபி
- க.சங்கீர்த்தன்
- கா. சேது
- கே. எஸ். சிவகுமாரன்
- சந்திரன் - பாண்டிச்சேரி பிரெஞ்சுக் கழகத்தைச் சேர்ந்த ஒளிப்பட ஆவணக் கலைஞர்.
- இரா. தமிழ்செல்வன் - புதுதில்லி சவகர்லால் நேரு பல்கலைக்கழக ஆய்வு மாணவர்.
- முனைவர். ந. வேலுசாமி, பெரியார் பல்கலைக்கழகம், சேலம்.  
மற்றும் பலர்.
# விக்கிப்பீடியா:ஏப்பிரல் 26, 2013 கொழும்பு தமிழ் விக்கிப்பீடியா அறிமுகப்பட்டறை

## நிகழ்ச்சி நிரல்

- கட்டற்ற உள்ளடக்கம், கட்டற்ற கலைக்களஞ்சியம் அறிமுகம் - மு. மயூரன்.
- தமிழ் விக்கிப்பீடியா அறிமுகம் - சஞ்சீவி சிவகுமார்.
- தமிழ் விக்கிப்பீடியாவில் உலாவுதல், கட்டுரைகள் உருவாக்கல், பயனர் சமூக அறிமுகம் - இரவி.
# விக்கிப்பீடியா:ஏப்பிரல் 26, 2013 கொழும்பு தமிழ் விக்கிப்பீடியா அறிமுகப்பட்டறை

## நிகழ்ச்சிக் குறிப்புகள்

- விக்கிப்பீடியாவில் பட்டறை அறிவிப்பு இருந்தாலும், விக்கிப்பீடியாவுக்கு அறிமுகம் இல்லாத பல பயனர்கள், மு. மயூரன் பேசுபுக்கில் இட்டிருந்த நிகழ்ச்சிக் குறிப்பைக் கண்டே வந்திருந்தனர். ஒவ்வொரு விக்கிப்பீடியரும், தன்னளவில் பரந்த சமூக வலைத்தள நட்பு வட்டத்தைக் கொண்டிருப்பதும், சமூக வலைத்தளங்களைப் பரப்புரைக்கு பயன்படுத்திக் கொள்ள வேண்டிய தேவையையும் இது உணர்த்தியது.
- நிகழ்ச்சிக்கு எதேச்சையாக வந்திருந்த கே. எஸ். சிவகுமாரன் பல பயனுள்ள ஐயங்களைக் கேட்டார். அவரது கட்டுரையையே ஒரு எடுத்துக்காட்டாக கொண்டு அதற்கான விளக்கங்களைத் தந்தது பலரது கவனத்தை ஈர்த்தது. இந்நிகழ்வின் போது, கொழும்புத் தமிழ்ச் சங்கம் என்ற கட்டுரையை உருவாக்கிக் காட்டினோம். உடனுக்குடன் அதற்கு வந்த தொகுப்புகளும் பிற அண்மைய மாற்றங்களும் தமிழ் விக்கிப்பீடியாவின் செயல் முனைப்பை உணர்த்தியது.  
**நிகழ்ச்சியின் முத்தாய்ப்பாக, தமிழ் விக்கிமீடியா இயக்கத்தின் நல்வளர்ச்சிக்கு வித்திட்டவரும் தொடர்ந்து பத்தாண்டுகளாக விக்கிப்பணியாற்றுபவருமான மயூரநாதனின் பங்களிப்பைச் சிறப்பிக்கும் வகையில் நிகழ்ச்சிக்கு வந்திருந்த விக்கிப்பீடியர்கள் அனைவரும் இணைந்து சிறிய நினைவுப் பரிசு ஒன்றை வழங்கினோம்.**  
இலங்கை முழுவதும் நடத்திய அறிமுகப் பட்டறைகள் / தனிபட்ட உரையாடல்களில் பின்வரும் கேள்விகள் திரும்பத் திரும்ப வருவனவாக இருந்தது:  
- தமிழ் விக்கிப்பீடியாவை யார் / எந்த நிறுவனம் நடத்துகிறார்கள்?
- நான் ஏன் விக்கிப்பீடியாவில் கட்டுரை எழுத வேண்டும்? அல்லது, *சும்மா* ஏன் எழுத வேண்டும்? *சும்மா*வும் எழுதுகிறார்களா !  
இதற்கான பதில்களை நாம் அனைத்து அறிமுகங்களிலும் முதலிலேயே தெளிவாக குறிப்பிடுவது நல்லது. தளத்திலும் விளக்கமாக இட வேண்டும்.  
பயனர் அறிமுகங்களைக் காட்டுவது நல்ல வரவேற்பைப் பெறுகிறது. குறிப்பாக, இலங்கை போன்ற இடங்களில் அறிமுகப்படுத்தும் போது நாடுவாரியான பங்களிப்பாளர் பட்டியல் உதவுகிறது.
# விக்கிப்பீடியா:ஏப்பிரல் 26, 2013 கொழும்பு தமிழ் விக்கிப்பீடியா அறிமுகப்பட்டறை

## பட்டறையை ஒழுங்குபடுத்தல் - பணிகள்

- மண்டப ஒழுங்கு - மயூரன்
- துண்டறிக்கை தயாரிப்பு - சஞ்சீவி சிவகுமார்
- Projector உதவி - நூலகம் நிறுவனம்.
- அழைப்பிதழ் - அழைப்பு அனைவருக்குமான திறந்த அழைப்பே. ஆயினும் அதிக எண்ணிக்கையில் பங்குபற்றுதலை அதிகரிப்பதற்கான அழைப்பு - மயூரன்
# கிருதாசி

**கிருதாசி** என்பவர் தேவ லோகத்தில் வாழ்கின்ற அரம்பையர்களில் ஒருத்தியாவர். இவருக்கு நினைத்த நேரத்தில் நினைத்த ரூபத்திற்கு மாற்றம் பெருகின்ற சக்தி இருப்பதாக புராணங்கள் கூறுகின்றன.  
இவள் கிளியைப் போன்ற தோற்றத்தினை உடையவர் என்றும், வியாச முனிவருக்கும் இவருக்கும் பிறந்தவராக சுகர் பிரம்ம முனிவர் அறியப்பெறுகிறார்.
# கிருதாசி

## வியாச முனிவரின் மோகம்

கிருதாசியை கண்ட வியாச முனிவருக்கு மோகம் உண்டானது. அதைக் கண்ட கிருதாசி முனிவரிடமிருந்து தப்பிப்பதற்காக சிந்தித்தாள். வானத்தில் கிளிகள் கூட்டம் செல்வதைக் கண்டவள். தன்னுடைய சக்தியை பயன்படுத்தி கிளி ரூபமாக மாறி பறந்தாள். இருப்பினும் வியாச முனிவரின் மோகம் அவளை கற்பமடைய செய்தது. அவருக்கு கிளி முகமும், மனித உடலும் இணைந்த குழந்தை பிறந்தது. அதற்கு சுக பிரம்ம் என்று பெயரிட்டார்கள்.
# கிருதாசி

## காண்க

ரம்பை
தேவ உலகம்
# மீனாட்சியம்மை குறம்

**மதுரை மீனாட்சியம்மை குறம்** என்னும் நூல் குமரகுருபரரால் படைக்கப்பட்டது. சொக்கலிங்கப் பெருமான் (சிவன்) மதுரையில் வீதி உலா வரும் போது காணும் மீனாட்சியம்மை அவர் மீது காதல் வயப்படுகிறார். அவரையே எண்ணியிருக்கும் கருத்திழந்த பொழுது பொதிய மலையில் வாழும் குறத்தி ஒருத்தி குறி சொல்வதாக அமைந்துள்ளது. இது குறம் என்னும் சிற்றிலக்கிய வகை.
# மீனாட்சியம்மை குறம்

## பாடல்களின் எண்ணிக்கை

காப்பு ஒன்றும், 51 பாடல்களும் இந்நூலில் அடங்கும்.
# மீனாட்சியம்மை குறம்

## எடுத்தாண்ட யாப்புகள்

காப்பு அறுசீர்க் கழிநெடிலடி ஆசிரியவிருத்தத்தில் உள்ளது.  
51 செய்யுள்களில் எடுத்தாண்ட யாப்பிலக்கண வகைகளாவன:
1. அறுசீர்க் கழிநெடிலடி ஆசிரியவிருத்தம்
1. எண்சீர்க் கழிநெடிலடி ஆசிரியவிருத்தம்
1. கொச்சகக் கலிப்பா
1. சிந்து
# நம்பர் பூதம்

**நம்பர் பூதம்** (The Number Devil: A Mathematical Adventure; German: Der Zahlenteufel. Ein Kopfkissenbuch für alle, die Angst vor der Mathematik haben) அல்லது **எண் பூதம்** என்பது ஒரு மொழிபெயர்ப்பு நூல். கணிதத்தினைக்கண்டு அஞ்சும் சிறார்களுக்கும் இளைஞர்களுக்கும் கணித கோட்பாடுகளின் எளிமையினை உரைக்கும் நூல். இது செருமானிய மொழியில் முதலில் ஹான்ஸ் மேக்னஸ் என்சென்பெர்கர் (Hans Magnus Enzensberger) ரொட்ராட் சுசன் பெர்னர் (Rotraut Susanne Berner) சித்தரிக்கப்பட்டும் வெளியானது. பின்னர் பல்வேறு மொழிகளில் மொழிபெயர்ப்பு செய்யப்பட்டது. தமிழில் இதனை மொழிபெயர்த்தவர் இரா. நடராசன்
# நம்பர் பூதம்

## தமிழில் வெளியீடு

| வினை | பெயர் |  |
| --- | --- | --- |
| புத்தகத்தின் பெயர் | நம்பர் பூதம் |  |
| தமிழில் மொழிபெயர்த்தது | இரா. நடராசன் |  |
| தமிழில் வெளியிட்டோர் | பாரதி புத்தகாலயம், சென்னை |  |
| தமிழில் பதித்த ஆண்டு | 2010 |  |
| அட்டை வடிவம் | கனமான காகித அட்டை |  |
| பக்கங்கள் | 144 | } |
# நம்பர் பூதம்

## கதாபாத்திரங்கள்

- ராபர்ட்: கணிதம் என்றாலே அச்சப்படும் சிறுவன்.
- நம்பர் பூதம்: டெப்லோடாக்ஸில் என்ற இயற்பெயர் (இதனை கதையின் இறுதிக்கட்டத்தில் வெளிப்படுத்தும்) கொண்ட இவர் ராபர்ட்டின் கனவில் வந்து அவனுக்கு கணிதத்தின் எளிமையினை கற்றுக்கொடுக்கும் ஆசான்.
# நம்பர் பூதம்

## கதைக்களம்

ராபர்ட் கணிதத்தினை கண்டு அஞ்சும் ஒரு சிறுவன். எனவே பள்ளியில் அவனால் நன்கு கற்க இயலவில்லை. பலமுறை அச்சத்தினைத்தூண்டும் கனவுகளை மீண்டும் மீண்டும் காணுகிறான். எடுத்துக்காட்டாக, ஒரு பெரிய மீன் இவனை விழுங்குவதைப்போலும், ஒரு முடிவில்லா சறுக்குமரத்தில் இவன் சரிந்து விழுவதைப்போலும் கனவுகள் இருக்க, ஒரு இரவு, சிறு பூதம் ஒன்று அவன் கனவில் தோன்றுகிறது. பன்னிரு இரவுகளின் உறக்கத்தின் மூலம் ராபர்ட்டுக்கு பல நுண்ணிய கணித கோட்பாடுகளை கற்று தருகிறது.
# நம்பர் பூதம்

## கதைக்களம்

### இரவு 1

முதல் இரவில் எல்லாமே பெரியதாக இருக்கும் உலகிற்கு ராபர்ட்டை கூட்டிச்செல்லும் பூதம், அவனுக்கு ஒன்று என்னும் எண்ணையும், அதிலிருந்து எவ்வாறு மற்ற எண்கள் உருவாக்க முடியும் என்பதனையும் தெளிவாக்குகிறது.
# நம்பர் பூதம்

## கதைக்களம்

### இரவு 2

இரண்டாம் இரவில், பூதம் ஒரு நாய்க்குடை மீதமர்ந்து, ஒன்று என்ற வடிவில் காட்சியளிக்கும் மரங்கள் நிறைந்த காட்டில் அமர்ந்து சுழியத்தின் (0) முக்கியத்துவத்தை ரோமானிய எண்களின் மூலமும், எதிர்மறை எண்கள் (negative numbers) பற்றியும் கற்றுக்கொடுக்கின்றது.
# நம்பர் பூதம்

## கதைக்களம்

### இரவு 3

மூன்றாவது இரவின் போது பகா எண்கள் (prime numbers) பற்றியும், ஒவ்வொரு பகு எண்ணும் இரு பகா எண்களினை கூட்டி உருவாக்க இயலும் என்னும் கோட்பாட்டினையும் தெளிவாக்குகிறது.
# மேனகை

**மேனகை** என்பவர் தேவ லோகத்தில் வாழ்கின்ற அரம்பையர்களில் ஒருத்தியாவர். இவர் விஸ்வாமித்திரரது மனைவியும், சகுந்தலையின் அன்னையுமாவார்.  
ஓவியம்]]
# மேனகை

## விஸ்வாமித்திரர் தவம்

விஸ்வாமித்தர முனிவர் கடுந்தவம் புரிந்தார். அவருடைய தவத்தின் கனல் தேவ லோகத்தில் இருக்கும் இந்திரனுக்கு அச்சத்தினை உண்டாக்கியது. எனவே தேவ கன்னிகையான மேனகையை விஸ்வாமித்தரர் முன் நடனமாடச் செய்து, முனிவரின் தவத்தினை களைக்க கட்டளையிட்டான். அவ்வாறே மேனகை விஸ்வாமித்திரர் முன் நடனமாடினாள்.  
அவளுடைய நடனத்தினால் முனிவரின் தவம் களைந்தது. அத்துடன் மேனகையை மனைவியாக ஆக்கிக்கொண்டார் விஸ்வாமித்திரர். இவர்கள் இருவருக்கும் சகுந்தலை என்ற மகள் பிறந்தாள்.
# மேனகை

## கருவி

மகாபாரதம் - விஸ்வாமித்ரரும் மேனகையும் | ஆதிபர்வம் - பகுதி 72
# மேனகை

## காண்க

- ரம்பை
- தேவ உலகம்
# மேனகை

## வெளி இணைப்பு

மஹாபாரதத்தில் மேனகை
# சனகர்

பிரம்ம ஞானத்தை உபதேசித்தல்]]
**சனகர்** (**Janaka**) என்பவர் மிதிலாபுரி என்கிற நாட்டின் அரசனாவார். இவர் மனைவியின் பெயர் சுனைனா. இராமாயணக் கதையின்படி இவர் சனகபுரியை ஆண்டு வந்த இராசரிசி ஆவார். இவர் இராமாயணக் காவிய நாயகி சீதையின் வளர்ப்புத் தந்தை ஆவார். அத்துடன் இலட்சுமணனின் மனைவியான ஊர்மிளாவின் தந்தையும் இவரே. சனகரின் மகள் என்பதாலேயே சீதைக்கு *ஜானகி* என்ற பெயர் கிடைத்தது. சனகர் எனும் சொல்லுக்கு தந்தை என்று பொருள்.
# சனகர்

## சிவதனுசின் கதை

தட்ச பிரகஸ்பதியின் யாகத்தில் தன்னை மாய்த்துக்கொண்டாள் சதி தேவி். அதனால் கோபமுற்ற சிவபெருமான் தட்சனின் யாகத்தில் கலந்து கொண்ட அத்தனை தேவர்களையும், அழிப்பதற்காக சிவதனுசினை எடுத்து அம்பினை பூட்டினார். அதற்குள் தேவர்கள் அனைவரும் சிவபெருமானிடம் தங்களைக் காக்க வேண்டினர். அதனால் சிவபெருமான் மனம் மாறி, சிவதனுசினை தேவர்களின் மூத்தவரான *தேவராதன்* என்பவருக்கு அளித்தார்.  
அந்த சிவதனுசை தேவராதம் வம்சத்தில் பாதுகாத்துவந்தார்கள். தேவராதம் மறையும் போது, அவர் சந்ததிகள் அதனை பாதுகாத்துவந்தார்கள். சிவதனுசின் மேன்மை புரிந்தவர்கள் வம்சத்தில் ஜனகர் தோன்றியதால், அவருக்கு சிவதனுசு கிடைத்தது.  
சனகர் மகா யாகம் செய்த சமயம் வருணன் ஜனகரின் யாகத்தைப் போற்றி ருத்திர வில் (சிவ தனுசு) மற்றும் இரண்டு அம்புறாத் தூணிகளையும் சினகருக்குத் தந்திருந்தான்.
# சனகர்

## சுயம்வரம்

சீதை திருமண வயதை எட்டியதும், தான் வைத்திருந்த சிவதனுசு என்னும் வில்லை வளைப்பவருக்கு சீதையை மணமுடித்துத் தருவதாக அறிவித்தார். சீதைக்கு சுயம்வரம் மிதுலை நாட்டில் பெரும் விழாவாக நடைபெற்றது. அப்போது விஸ்வாமித்திர முனிவருடன் இராமனும், இலக்குவனும் அங்கு வந்தார்கள். சிவதனுசை நாண்பூட்டி உடைத்தார் இராமர். அதனால் சீதையை இராமருக்கு திருமணம் செய்துதந்தார் சனகர்.
# சனகர்

## பிரகதாரண்யக உபநிடதம்

இராசரிசி சனகர், அரசவையில் கூடியிருந்த முனிவர்களிடம், பிரம்மக்ஞானத்தை சரியாக விளக்குபவருக்கு ஆயிரம் பசுக்களை தானமாக தருகிறேன் என்றார். ஆனால் ஒரு முனிவரும் பிரம்ம வித்தை என்ற பிரம்ம ஞானத்தை விளக்க முன் வராத நிலையில், மகரிசி யாக்யவல்கியர் பிரம்ம ஞானத்தை சனகர் உள்ளிட்ட முனிவர்களுக்கு எடுத்துக் கூறினார். இந்த நிகழ்வு பிரகதாரண்யக உபநிடதத்தில் விரிவாக கூறப்பட்டுள்ளது.
# சனகர்

## காண்க

http://valmikiramayanam.in/
# அரசன் (பட்டாம்பூச்சி)

**மொனார்க்** (*Monarch butterfly*, *Danaus plexippus*) கண்கவர் செம்மஞ்சள் மற்றும் கறுப்பு நிறம் கலந்த வண்ணத்துப் பூச்சியாகும். இவை ஒவ்வொரு மாரி காலத்திலும் கனடாவிலிருந்து மெக்சிக்கோ மற்றும் கலிபோர்னியா வரை 4000 மைல் தூரம் வரை பறந்து செல்கின்றன. ஒரு திசையில் மட்டும் பறக்கக்கூடிய இவையால் மீண்டும் கனடா திரும்ப வாய்ப்பு கிடைப்பதில்லை. இவற்றின் குஞ்சுகள் மீண்டும் கனடாவுக்குள் பிரவேசிக்கின்றன. இதன் பிறப்பிடம் முக்கியமாக வட அமெரிக்கா என்றாலும் இது மெக்ஸிகோ, கியூபா, ஆஸ்திரேலியா, நியூஸிலாந்து, பசிபிக் தீவுகள், கலிபோர்னியா, ஃப்ளோரிடா போன்ற நாடுகளிலும் காணப் படுகிறது. இதன் செம்மஞ்சள் வண்ணம் அதனை உண்ணும் எதிரிகளுக்கு ஒரு எச்சரிக்கை என்னை உண்ணாதே என்பதுதான். இவைகள் ஒரு நாளைக்கு 250 கி.மீ தொலைவு பறக்கக் கூடியவை. இவைகளின் எதிரிகள் இவைகளைத் துரத்தும் போது ஒரு நிமிடத்திற்கு 120 தடவை சிறகுகளை அடிக்கக் கூடியவை. இதன் மற்ற பொதுப் பெயர்கள் மில்க் வீட், (எருக்கஞ் செடியில் இருப்பதால்), காமன் டைகர் ( புலி போன்ற வடிவம் கொண்டுள்ளதால்), வாண்ட்ரர் (வலசைப் போவதால்) ஆகும். இந்த வண்ணத்துப் பூச்சியின் **வலசைப் போதல் நிகழ்வு** இதனை மற்ற பூச்சிகளிடமிருந்து வேறு படுத்திக் காட்டுகிறது..
# அரசன் (பட்டாம்பூச்சி)

## வலசைப் போதல்

இவ்வண்ணத்துப் பூச்சிகளின் வலசைப் போதல் என்பது இவ்வுலகின் மிகவும் இயற்கையான கண்கவர் நிகழ்வு என்று ஆர்வலர்கள் விவரிக்கின்றனர். வட அமெரிக்காவின் அதிகப் படியான குளிரைத் தாங்க முடியாத இவைகள் தங்கள் பயணத்தை தெற்கு பாகத்தில் உள்ள மெக்ஸிகோ மற்றும் ஃப்ளோரிடா நோக்கித் துவங்குகின்றன. ஆனால் திரும்பி வருவது நான்காவது சந்ததிதான். இவைகளின் இப்பயணத்தில் இவைகள் 3000 கி.மீ பயணிக்கின்றன. இவைகள் திரும்பி வரும்போது அவற்றின் பெற்றோர் எந்த மரத்தில் தங்கி இளைப்பாறியதோ அதே மரத்தில் பின் சந்ததி தங்குவது ஒரு ஆச்சரியமே.செப்டம்பர் அல்லது அக்டோபரில் இவை தங்கள் பயணத்தைத் துவக்கி நவம்பரில் அங்கு சென்று சேரும். திரும்பி வர தங்கள் பயணத்தை மார்ச்சில் துவக்கி ஜூலையில் முடிக்கும். ஆஸ்திரேலியா அல்லது நியூஸிலாந்தில் உள்ள வண்ணத்துப் பூச்சிகள் சிறு சிறு வலசை மேற்கொள்ளும்
# ஜோஷ்னா சின்னப்பா

**ஜோஷ்னா சின்னப்பா** (ஆங்கிலம்: Joshna Chinappa) 1986 ஆம் ஆண்டு பிறந்தார். இவர் ஒரு இந்திய சுவர்ப்பந்து விளையாட்டு வீராங்கனை ஆவார்.
# ஜோஷ்னா சின்னப்பா

## வாழ்க்கைச் சுருக்கம்

தமிழ் நாடு, சென்னையில் செப்டம்பர் 15, 1986 ஆம் ஆண்டு அஞ்சன் சின்னப்பா, சுனிதா சின்னப்பா தம்பதியினருக்கு மகளாகப் பிறந்தார். இவரது தந்தை முன்னால் சுவர்ப்பந்து வெற்றிவீரராவார், மேலும் தந்தை அஞ்சன் தமிழகத்தின் சார்பில் பல்வேறு போட்டிகளில் பங்கேற்றும் உள்ளார்.  
ஜோஷ்னா சின்னப்பா 2003 ஆம் ஆண்டின் பிரிட்டனில் உள்ள செபீல்ட்டில் நடைபெற்ற பிரிட்டீஷ் சுவர்ப்பந்து பட்டத்தை வென்ற முதல் இந்திய பெண் என்ற பெருமை இவருக்கு உண்டு. சென்னையிலுள்ள இந்திய சுவர்ப்பந்து கலைக் கழகத்தில் (முன்னாளில் இது ஐசிஎல் (ICL) அகாதமி என்ற பெயரில் இயங்கி வந்தது) பயிற்சிப் பெற்றவராவார், மே 2012 ஆம் ஆண்டு சென்னை திறந்தவெளி சுவர்ப்பந்து போட்டியின் இறுதிச் சுற்றில் ஜோஷ்னா சின்னப்பா 9-11, 11-4, 11-8, 12-10 என்ற புள்ளிக் கணக்கில் பிரிட்டனின் சாரா ஜானி பெர்ரியை வீழ்த்தினார். மேலும் ஜோஷ்னா தற்போது உலக தரவரிசையில் 25 வது இடத்தில் உள்ளார்.  
ஜோஷ்னா சின்னப்பா மிட்டால் வெற்றிவீரர் அறக்கட்டளையின் நாற்பது கோடித் திட்டத்தின் முதல் பயனாளி ஆவார்.
# ஜோஷ்னா சின்னப்பா

## தலைப்புகள்

- என் எஸ் சி தொடர் எண். ஆறு (சுற்று 12) 2009 - வெற்றியாளர்
- பிரிட்டிசு இளநிலை திறந்த சுற்று, வெற்றியாளர் - (2005)
- 2005ஆம் ஆண்டு ஆசிய இளநிலை வெற்றியாளர்.
- உலக இளநிலை, பெல்ஜியம், 2005 - இரண்டாம் இடம்
- பிரித்தானிய திறந்த சுற்று இளநிலை, 2004 - இரண்டம் இடம்.
- தெற்கு ஆசியா விளையாட்டுகள், பாக்கித்தான், 2004 - தங்கப் பதக்கம்
- ஆங்காங் நிகழ்ச்சி, 2004 - இரண்டாம் இடம்
- ஆசியப் போட்டி வகையகம், 2004 - வெண்கலம்
- மலேசிய இளநிலை, 2004 - வெற்றியாளர்
- இந்திய தேசிய இளநிலை, 2004 - வெற்றியாளர்
- இந்திய தேசிய முதுநிலை. - (2004) - வெற்றியாளர்
# ஜோஷ்னா சின்னப்பா

## தங்கப் பதக்கம்

2014ஆம் ஆண்டு நடந்த இங்கிலாந்தில் கிளாஸ்கோ நகரில் நடந்த காமன் வெல்த் போட்டியில் தங்கப்பதக்கம் வென்றார்..
# ஜோஷ்னா சின்னப்பா

## வெளியிணைப்பு

- ஜோஷ்னா சின்னப்பாவின் அதிகாரபூர்வ வலைத்தளம்
- Profile at Squashinfo.com - ஆங்கிலம்
- ஜோஷ்னா சின்னப்பாவைப் பற்றிய - இணையச் சேவை வழங்கியில் சுவர்ப்பந்து தளத்தில் கட்டுரைகள் - ஆங்கிலம்
- ஜோஷ்னா வாழ்க்கை - தினமணி
# மணிப் பிரவாளப் பரம்பரை

நாலாயிர திவ்வியப் பிரபந்தங்களுக்கு வியாக்கியானங்கள் எழுதிய உரையாசிரியர்களைப்போல, ஏனைய தமிழ் இலக்கியங்கள் பலவற்றிற்கும் சிலர் உரை கண்டனர். வியாக்கியான உரையாசிரியர்களைப் போலவே, வடமொழிச் சொற்களையும், பேச்சு மொழியையும் கையாண்டு, சொற்பொழிவு செய்யும் முறையில் உரைகளை இயற்றினர். அவ்வுரைகளில கொச்சை
மொழிகளும், நாட்டுக்கதைகளும் பழமொழியும், மரபுத்தொடரும் மிகுதியாக இடம் பெறுகின்றன.
# மணிப் பிரவாளப் பரம்பரை

## பரம்பரையினர்

- திருக்கோவையாருக்கு உரைகண்ட பழைய உரையாசிரியர்
- நீலகேசிக்கு உரை வடித்த சமய திவாகரவாமன முனிவர்
- திருக்குறளுக்கு உரை எழுதிய பரிதி
- புறப்பொருள் வெண்பாமாலை உரையாசிரியர்
- மூவருலாவின் பழைய உரையாசிரியர்
- தக்கயாகப் பரணி உரையாசிரியர் ஆகியவர்கள் இப்பரம்பரையைச் சேர்ந்தவர்கள் என்பது குறிப்பிடத்தக்கன ஆகும்.
# மணிப் பிரவாளப் பரம்பரை

## சிறப்புகள்

இப்பரம்பரை உரையாசிரியர்கள் வாழ்ந்த காலத்து மக்களின் பேச்சு மொழி, பழக்கவழக்கம், சமுதாய நிலை, நாட்டின் போக்கு ஆகியவற்றை அவ்வுரைகள் மிகத்தெளிவாக எதிரொலிக்கின்றன. பேசுவதுபோலவே எழுதும் உரைநடையிலும் ஒருவகை இன்பமும், எழிலும், உயிரோட்டமும் இருப்பதைக் காணமுடிகிறது.
# ஹிமேஷ் ரேஷாமியா

**ஹிமேஷ் ரேஷாமியா** (Himesh Reshammiya) இந்தியத் திரைப்பட நடிகர், பாடகர், இசையமைப்பாளர், பாடலாசிரியர், திரைக்கதை எழுத்தாளர் எனப் பல தளங்களில் இயங்கி வருபவர். இவர் அண்மையில் 2013 ஆம் ஆண்டில் த எட்ச்சு என்ற இசைக்கோவையை வெளியிட்டார். கில்லாடி 786 திரைப்படத்தின் பாடல்களுக்கு இசையமைத்துள்ளார்.
# ஹிமேஷ் ரேஷாமியா

## விருதுகள்

இவர் சிறந்த ஆண் பாடகருக்கான பிலிம்பேர் விருது வழங்கப்பட்டுள்ளது.
# வொயேஜர் 2

வொயேஜர் 2 (Voyager 2) என்பது ஐக்கிய அமெரிக்காவின் நாசா விண்வெளி ஆய்வு மையத்தினால் 1977 ஆம் ஆண்டு ஆகத்து 20 ஆம் நாள் சூரியக் குடும்பம் மற்றும் விண்மீன்களிடை ஊடகம் ஆகியவற்றை ஆராய்வதற்காக ஏவப்பட்ட ஓர் ஆளில்லா விண்ணாய்வி ஆகும். 722 கிலோகிராம் எடையுள்ள இந்த விண்கலம் வொயேஜர் 1 ஏவப்படுவதற்கு முன்னதாக ஏவப்பட்ட போதிலும் வொயேஜர் 1 வேகமாகப் பயணித்ததால் முந்திவிட்டது. இன்று வரை அதாவது வரை இது விண்வெளியில் பூர்த்தி செய்துள்ளது.
# தி. க. சண்முகம்

**திருவனந்தபுரம் கண்ணுசாமி சண்முகம்** என்னும் **ஔவை தி. க. சண்முகம்** (26.4.1912 - 15.2.1973) 1918 ஆம் ஆண்டு முதல் 1972 ஆம் ஆண்டு வரை தமிழ் நாடகக்கலைக்கு நற்பணி ஆற்றியவர். நாடகத்துறையில் தொல்காப்பியர் என மு. கருணாநிதியால் புகழப்பட்டவர். ம. பொ. சிவஞானம் தலைமையில் இயங்கிய தமிழரசுக் கழகத்தின் பொதுச் செயலாளராகப் பணியாற்றியவர். இவரது தம்பி தி. க. பகவதி புகழ்பெற்ற நாடக நடிகரும், திரைப்பட நடிகரும் ஆவார்.
# தி. க. சண்முகம்

## பிறப்பும் கல்வியும்

சங்கரதாசு சுவாமிகளின் மாணவரும் நாடக நடிகருமான டி. எசு. கண்ணுசாமி பிள்ளை என்பவருக்கும் சீதையம்மாள் என்பவருக்கும் மூன்றாவது மகனாக திருவனந்தபுரத்தை அடுத்த புத்தன்சந்தையில் 1912 ஏப்ரல் 26 ஆம் நாள் பிறந்தவர் தி. க. சண்முகம். தி. க. சங்கரன் (1904 – 1948.03.31), தி.க. முத்துச்சாமி ஆகிய இருவரும் இவருக்கு அண்ணன்மார் ஆவர். தி. க. பகவதி (1917 - ) இவருக்குத் தம்பி ஆவார். சுப்பம்மாள் (1920 - ), காமாட்சி (1921 - ) ஆகியோர் இவருக்குத் தங்கைகள் ஆவர். இவர்கள் நால்வரை தமிழ்நாடக உலகம் டி. கே. எசு சகோதரர்கள் என அழைத்தது.  
இருபதாம் நூற்றாண்டில் தொடக்கத்தில் நாடகக்கலையின் தலைமையிடமாக மதுரை திகழ்ந்தது. எனவே நாடக நடிகரான கண்ணுசாமிபிள்ளையின் குடும்பம் மதுரை சோற்றுக்கடைத் தெருவில் குடியிருந்தது. எனவே தி. க. சண்முகம் தெற்குச் சித்திரை வீதியில் உள்ள வெள்ளியம்பலம் என்னும் ஆரியவைசிய பள்ளியில் இரண்டாம் வகுப்பு வரை படித்தனர்.
# தி. க. சண்முகம்

## பிறப்பும் கல்வியும்

### பால மனோகர சபையில்

தந்தையால் அழைத்துச் செல்லப்பட்ட தி. க. சண்முகம் அவர் உடன்பிறந்தவர்களும் தெ. பொ. கிருட்டினசாமி பாவலர் நடத்திய பால மனோகர சபை என்னும் நாடகக் குழுவில் 1922 ஆகத்து 4-ஆம் நாள் சேர்க்கப்பட்டனர். இவர்கள் விலகியதால் சங்கரதாசு சுவாமிகள் மனம்நொந்து இருப்பதாக அறிந்து, அக்டோபர் 15-ஆம் நாள் பால மனோகர சபையிலிருந்து தி.க.ச. உடன்பிறவியர் மூவரும் அவர்தம் தந்தையால் அழைத்துச் செல்லப்பட்டனர்.
# தி. க. சண்முகம்

## பிறப்பும் கல்வியும்

### மீண்டும் தத்துவ மீனலோசனி வித்துவ பால சபையில்

1922 அக்டோபர் 16-ஆம் நாள் பாண்டிச்சேரியில் முகாமிட்டிருந்த தத்துவ மீனலோசனி வித்துவ பால சபையில் மீண்டும் தி.க.ச. உடன்பிறவியர் மூவரும் அவர்தம் தந்தையால் இணைக்கப்பட்டார். 1924-ஆம் ஆண்டில் தி.க.பகவதியும் அக்குழுவில் இளம் நடிகராக இணைக்கப்பட்டார். இதற்கிடையில் தி.க.ச. உடன்பிறவியரின் தந்தை கண்ணுசாமி பிள்ளை இறந்ததால், தம் சிற்றப்பா, மாமா ஆகிய இருவரின் பாதுகாப்பில் வளர்ந்தனர். தத்துவ மீனலோசனி வித்துவ பால சபையின் முதலாளிகளில் ஒருவரான சுப்பிரமணியபிள்ளையிடம் ஏற்பட்ட கருத்து வேற்றுமையின் காரணமாக 1925 பிப்ரவரி 15-ஆம் நாள் அந்நாடகக்குழுவிலிருந்து தி.க. சண்முகமும் அவர்தம் உடன்பிறந்தோரும் அவர்தம் பாதுகாவலர்களால் விலக்கி அழைத்துச் செல்லப்பட்டனர்.
# தி. க. சண்முகம்

## பிறப்பும் கல்வியும்

### ஸ்ரீ பால ஷண்முகானந்த சபா தொடக்கம்

பின்னர் தி. க. சண்முகமும் அவர்தம் உடன்பிறந்தவர்களும் தம் சிற்றப்பாவை உரிமையாளரென அறிவித்து 1925 மார்ச்சு 31-ஆம் நாள், திருவனந்தபுரத்தில் *ஸ்ரீ பால ஷண்முகானந்த சபா* என்னும் நாடகக் குழுவை உருவாக்கினர். அக்குழுவின் முதல்நாடகமாக “கோவலன்” என்னும் நாடகம் அந்நாளிலேயே அரங்கேற்றப்பட்டது. அப்பொழுது எம். கந்தசாமி முதலியார் நடிப்பாசிரியராக இக்குழுவில் பணியேற்றார். அவரிடம் தி.க. சண்முகம் நாடக நுட்பங்களைப் பயின்றார்.
# தி. க. சண்முகம்

## பிறப்பும் கல்வியும்

### தேச பக்தி

வெ. சாமிநாத சர்மா எழுதிய இந்திய சுதந்திர போராட்ட நாடகம் **பாணபுரத்து வீரன்** இதைப் பிரித்தானிய அரசு தடை செய்யவே தி.க. சண்முகம் அவரது நாடகக் குழு "**பாணபுரத்து வீரன்** நாடகத்தைத் **தேச பக்தி** எனப் பெயர் சூட்டி இந்தியாவுக்கும் இங்கிலாந்துக்கும் போராட்டம் நடந்தது போலப் பாணபுரத்துக்கும், ஈசானபுரத்துக்கும் இடையே நடக்கும் விடுதலைப்போரை அடிப்படையாக் கொண்டது- தேச பக்தி நாடகம்" வெ. சாமிநாத சர்மாவின் பாணபுரத்து வீரன் நாடகத்தை எங்களுக்கு அறிமுகம் செய்து, இடை இடையே சில புதிய காட்சிகளையும், உணர்ச்சி மிகுந்த பாடல்கள், வசனங்களையும் எழுதிக் கொடுத்தது மதுரகவி பாஸ்கர தாஸ் அவர்கள் எனத் தனது வாழ்க்கைக் குறிப்பில் கூறியுள்ளார்.
# தி. க. சண்முகம்

## பிறப்பும் கல்வியும்

### பாரதியின் பாடல்

பிரித்தானிய அரசு தடை செய்த "**பாணபுரத்து வீரன்** நாடகத்தை **தேச பக்தி** என பெயர் சூட்டி நாடகத்தை அரங்கேற்றியது மட்டுமல்லாது மகாகவி பாரதியின் "என்று தணியுமிந்த சுதந்திர தாகம்", "விடுதலை விடுதலை", ஆடுவோமே பள்ளுப் பாடுவோமே போன்ற தடை செய்யப்பட்ட தேச பக்திப் பாடல்களைத் **தேச பக்தி** நாடகத்தில் முதன்முதலாக பாடப்பட்டது. ஆனால் அவ்வொப்பந்தம் பதினோராம் மாதத்திலேயே முறிந்தது. தி.க.ச. உடன்பிறப்புகள் அந்நாடகக் குழுவைத் தற்காலிகமாகச் சில காலத்திற்குக் கலைத்தனர்.
# தி. க. சண்முகம்

## பிறப்பும் கல்வியும்

### தேவி பால சண்முகானந்த சபையில்

பின்னர்க் கொரடாச்சேரியைச் சேர்ந்த தர்மராஜபிள்ளை என்பவரின் தேவி பால சண்முகானந்த சபையில் தி. க. ச.வும் அவர் உடன்பிறந்தவர்களுடன் சென்று இணைந்தனர். சிறிது நாளில் தர்மராஜபிள்ளை சொல்லிக்கொள்ளாமல் ஓடிப்போனதால் அந்த நாடகக் குழுவை இவர்களே பொறுப்பேற்றுக் கலைத்தனர்.
# தி. க. சண்முகம்

## பிறப்பும் கல்வியும்

### சிறப்பு நாடகத்தில்

சிறிதுகாலம் நாடக வாழ்விலிருந்து ஒதுங்கி இருக்கலாம் எனத் தி. க. ச. உடன்பிறந்தோர் நால்வரும் நாகர்கோவிலுக்குச் சென்று உறவினர்களுடன் வாழத் தொடங்கினர். அப்பொழுது அல்லி அர்ஜூனா, சதாரம் ஆகிய இரண்டு சிறப்பு நாடகங்களில் (Special Drama) தி.க. சண்முகம் நடித்தார். ஆனால் நாடக முறை அவருக்குப் பிடிக்கவில்லை. எனவே, அதிலிருந்து விலகினார்.  
இவ்வாறு இவர் 74 நாடகங்களில் 109 கதைமாந்தராக நடித்தார். 1935-ஆம் ஆண்டில் மேனகா என்னும் திரைப்படத்தின் வழியாகத் திரையுலகில் நுழைந்து கப்பலோட்டிய தமிழன் என்னும் படம் வரை பல்வேறு படங்களில் நடித்தார்.  
இவர் தமிழகத்திற்கு வெளியே பம்பாய். தில்லி, கல்கத்தா, நாகபுரி, பெங்களூர், திருவனந்தபுரம் ஆகிய ஊர்களுக்கும் இலங்கை, மலேசியா ஆகிய நாடுகளுக்கும் தன் குழுவினருடன் சென்று நாடகங்கள் நடத்தினார்.  
ஔவையார் நாடகத்தில் ஔவையாராக வேடமேற்றுச் சிறப்பாக நடித்ததால் ஔவை சண்முகம் என அழைக்கப்பட்டார்.
# தி. க. சண்முகம்

## திரைப்படத் துறை பங்களிப்புகள்

### நடித்த திரைப்படங்கள்

- மேனகா (1935)
- பாலாமணி (1937)
- பூலோக ரம்பை (1940)
- குமாஸ்தாவின் பெண் (1941)
- பில்ஹணன் (1948)
- ஓர் இரவு (1951)
- இன்ஸ்பெக்டர் (1953)
- மனிதன் (1953)
- ரத்த பாசம் (1954)
- வஞ்சிக்கோட்டை வாலிபன் (1958)
- கடவுளின் குழந்தை (1960)
- கப்பலோட்டிய தமிழன் (1961)
# தி. க. சண்முகம்

## பெற்ற பட்டங்கள்

தி. க . சண்முகம் தனது நாடகப்பணியால் பின்வரும் பட்டங்களைப் பெற்றார்.  
| 1941 | முத்தமிழ் வித்வ ரத்தினம் | மதுரைத் தமிழ்ச் சங்கம் | சங்கீத நாடக அகாதமி |
| --- | --- | --- | --- |
| 1972 | நாடகத் தொல்காப்பியர் | மு. கருணாநிதி |  |
| 1971 | பத்மசிறீ | இந்தியக் குடியரசு | } |  
1953 ஆம் ஆண்டில் **மனிதன்** என்னும் திரைப்படத்தில் நடித்ததற்காக தமிழக அரசின் **சிறந்த தமிழ்ப்பட நடிகர்**
# தி. க. சண்முகம்

## பங்கேற்ற அமைப்புகள்

தி. க. சண்முகம் பின்வரும் அமைப்புகளில் முதன்மையான பொறுப்புகளை வகித்தார்:  
1. தமிழ் எழுத்தாளர் சங்கம்
1. தென்னிந்திய நடிகர் சங்கம்
1. தமிழ்நாடு சங்கீத நாடக அகாடமி
1. தமிழ்க் கலை மன்றம்
1. தமிழ் வரலாற்றுக் கழகம்
1. தமிழ் வட்டம் சமாதானக் குழு
1. சென்னை நாட்டியச் சங்கம் (துணைத் தலைவர்)
1. நடராஜா கல்விக் கழகம்
1. சங்கரதாச சுவாமிகள் நினைவு மன்றம் (தலைவர்)
1. இளங்கோ கலைக் கழகம் (தலைவர்)
1. பாரதியார் சங்கம் (பொதுச் செயலாளர்)
1. தமிழரசுக் கழகம் (பொதுச் செயலாளர்)
# தி. க. சண்முகம்

## எழுதிய நூல்கள்

தி. க. சண்முகம் *அறிவுச்சுடர்* என்னும் கையெழுத்து இதழைத் தன் நாடகக் குழுவினருக்காக வெளியிட்டார். தென்னிந்திய நடிகர் சங்கத்தின் திங்கள் இதழான *நடிகன் குரல்* ஏட்டின் பொறுப்பாசிரியராக மூன்று ஆண்டுகள் பணியாற்றினார்.
பின்வரும் நூல்களை எழுதினார்:  
1. தமிழ் நாடகத் தலைமையாசிரியர் (தவத்திரு சங்கரதாசு சுவாமி வரலாறு) 1955
1. நாடகக்கலை (சொற்பொழிவுகள்) 1959
1. நெஞ்சு மறக்குதில்லையே (நாடகமேடை அனுபவங்கள்)
1. எனது நாடக வாழ்க்கை (தன்வரலாறு) 1972
1. நாடகச் சிந்தனைகள் (கட்டுரைகளும் எழுத்துரைகளும்) 1978
# தி. க. சண்முகம்

## தொகுத்துப் பதிப்பித்தவை

தி. க. சண்முகம் தன் குருநாதர் சங்கரதாசு சுவாமிகளின் பாடல்களைத் தொகுத்து **சங்கரதாஸ் சுவாமிகள் இன்கவித் திரட்டு** என்னும் நூலையும் சங்கரதாசு சுவாமிகளின் நூற்றாண்டு விழா 1967-ஆம் ஆண்டு கொண்டாடப்பட்டபொழுது, **சங்கரதாஸ் சுவாமிகள் நூற்றாண்டு மலர்** ஒன்றையும் தொகுத்துப் பதிப்பித்தார்.
# தி. க. சண்முகம்

## மாநாட்டுக் கட்டுரை

உலகத் தமிழாராய்ச்சிக் கழகத்தின் சார்பில் 1966 ஆம் ஆண்டில் கோலாலம்பூரில் நடைபெற்ற முதலாம் உலகத் தமிழ் மாநட்டில் கலந்துகொண்டு **தமிழ் நாடக வரலாறு** என்னும் ஆய்வுக் கட்டுரையை வழங்கினார்.
# தி. க. சண்முகம்

## சட்டமன்ற மேலவை உறுப்பினர்

தமிழக சட்டமன்ற மேலவையின் உறுப்பினராக 1968 ஆம் ஆண்டில் நியமிக்கப்பட்டார்.
# தி. க. சண்முகம்

## மறைவு

தி. க. சண்முகம் 1973 பிப்ரவரி 15 ஆம் நாள் சென்னையில் காலமானார்.
# சரிகை

வேட்டி, புடவை முதலிய ஆடைநூலுடன் நெய்யப்படும் பொன், வெள்ளி இழைகள், **சரிகை** என்றழைக்கப்படுகிறது.
பொன், வெள்ளி முதலிய மாழைகளை மெல்லிய கம்பிபோல இழைத்துச் சரிகை தயாரிக்கிறார்கள்.
சரிகை இழைகள் மிகவும் மெல்லியனவாக இருக்கும்.
# சரிகை

## சரிகை நெசவு

வெகுகாலத்திற்கு முன்பே சரிகை நெசவுத்தொழில் முதன்மைப் பெற்று வந்திருக்கிறது.
கலைநுட்பம் வாய்ந்த பழமையான தொழில்களில் இதுவும் ஒன்றாகும். உயர்ந்த இரகப்பட்டுத்துணிகளின்
தலைப்பில் பொன் சரிகை இழைகளை இணைத்து நெய்யும் வழக்கம் இந்தியாவில் வழங்கி வந்துள்ளது.
சரிகை இழைகளைக் கொண்டு தனிப்பட்டப் பொன்னாடையோ, வெள்ளி ஆடையோ நெய்து விடலாம்.
ஆனால் சரிகையை நூல், பட்டுப்போன்ற வேற்றிழைகளுடன் சேர்த்து நெய்யும் முறையே சிறந்ததாகத் தெரிகிறது.
பொன், வெள்ளிச் சரிகைகளைப் பட்டோடு கலந்து நெய்யும் கலை இந்தியாவில் பழங்காலத்திலிருந்தே சிறப்புற்று இருந்து வந்திருக்கிறது.
- கிரேக்கப் பயணியும், புவியியலாளருமான மெகசுதனிசு (கிமு 350 - கிமு 290) குறிப்பிடுகிறார். இந்திய அரசர்களின் உடைகளில் இருந்த, இச்சரிகை வேலைபாடுகளைப் பற்றி விவரித்துள்ளார்.
- மொகலாய அரசர்கள் தங்கள் உடைகளில் இச்சரிகைகளுடன், முத்துக்களையும்,இரத்தினங்களையும் இணைத்து நெய்ய, திறமை மிக்க நெசவாளர்களை நியமித்திருந்தனர்.
- இந்தியாவில் பல நிறங்களும், கலை வேலைபாடுகளும் மிக்க உடைகளைத் தயாரிக்கும் நெசவுத்தொழில் பரம்பரை, பரம்பரையாகப் பேணப்பட்டு வந்துள்ளது.
- வட இந்தியாவில் காசி, அகமதாபாத், சூரத், மும்பை, ஔரங்காபாத் போன்ற நகரங்கள் புகழ் பெற்றுவிளங்கின.
- தென் இந்தியாவில் தஞ்சாவூர், காஞ்சிபுரம், ஆரணி, [தர்மவரம்], மைசூர் போன்ற நகரங்கள் முக்கியத்துவம் வாய்ந்தவையாகும்.
- ஒவ்வொரு ஊரிலும், பரம்பரை நெசவுமுறைகள் பேணப்பட்டு, அவை ஒவ்வொன்றும் ஒவ்வொரு முறையில் சிறந்து, தனித்துவம் பெற்று விளங்குகின்றன.
# சரிகை

## சரிகை நெசவு முறைகள்

1. முழுவதும் பொன் அல்லது வெள்ளி இழைகளால் நெய்தல்
1. முந்தானையை பொன் அல்லது வெள்ளி இழைகளாலும், பிற பகுதிகளை பட்டு நூலாலும் நெய்தல்
1. ஒரு முழுமையாத் துணியை முழுமையாகப் பட்டு நூலாலும், ஆங்காங்கே பொன், வெள்ளியாலும் கலைநயத்துடன் நெய்தல்
1. வெள்ளி இழைகளுக்கு பொன் முலாம் பூசி நெய்தல்
# சரிகை

## சரிகையின் தரம்

பட்டுச் சேலைகளில் பயன்படுத்தப்படும் சுத்தமான ஜரிகையின் தரமானது, 245 கிராம் ஜரிகை ஒரு மார்க் என அழைக்கப்படுகிறது. இதில் 191 கிராம் வெள்ளி (78 சதவீதம்), 51.55 கிராம் பட்டு(21 சதவீதம்), 2.45 கிராம் தங்கம் (1 சதவீதம்) இருக்கும்.
# சரிகை

## சரிகையின் அளவு

உடல் முழுவதும் சரிகை வேலைபாடுகள் உள்ள ஒரு பட்டுப்புடவையை நெசவு செய்ய சுமார் 390 லிருந்து 450 கிராம் வரை சரிகைகள் பயன்படுத்தப்படுகிறது.
# பிரம்ம வைவர்த்த புராணம்

**பிரம்ம வைவர்த்த புராணம்** (தேவநாகரி: ब्रह्मा वैवर्त पुराण) என்பது பதினெண் புராணங்களில் பத்தாவது புராணமாகும். இந்த புராணம் பதினெட்டாயிரம் (18,000) ஸ்லோகங்களை உள்ளடக்கியது. இப்புராணம் பிரம்ம காண்டம், பிரகிருதி காண்டம், கணேச காண்டம், கிருஷ்ண காண்டம் என்று நான்கு காண்டங்களைக் கொண்டதாகும்.
# பிரம்ம வைவர்த்த புராணம்

## பெயர்க் காரணம்

வைவர்த்தம் என்ற சமஸ்கிருத சொல்லிற்கு பரிணாம வளர்ச்சி என்று பொருள். எனவே பிரம்மனின் பரிணாம வளர்ச்சியை விவரிக்கின்ற புராணமான இது *பிரம்ம வைவர்த்த புராணம்* என்று அழைக்கப்படுகிறது.
# பிரம்ம வைவர்த்த புராணம்

## கணேச காண்டம்

இக் காண்டத்தில் விநாயகரின் வரலாறும், பெருமைகளும் கூறப்படுகின்றன. பார்வதி கிருஷ்ண விருதம் இருந்து கிருஷ்ணனையே குழந்தையாக பெற்றார். அக் குழந்தை பிறந்த நாளில் கைலாசத்தில் பெரும் விழா நடந்தது. அதற்கு முனிவர்கள், தேவர்கள், யட்சர்கள் என அனைவரும் வந்தார்கள். அவர்களில் சூரியனின் குமாரனான சனியும் வந்தார். ஆனால் குழந்தையை காணாமல் இருந்தார். அதைக் கண்ட பார்வதி சனிபகவானை குழந்தையை காணும் படி கூறினார்.  
சனியின் பார்வையால் குழந்தையின் தலை விழுந்தது. அதன் பிறகு கிருஷ்ணன் கருடனாக மாறி பூமியை வலம் வந்தார். அப்போது ஓர் ஆற்றங்கரையில் ஐராவதம் உறங்குவதை கண்டு அதன் தலையை சக்ராயுதத்தினால் கொய்தார். அதன் தலையை கைலாயத்தில் இருந்த தலையில்லா குழந்தையுடன் இணைத்தார்.  
கஜானனன் , லம்போதரன் , ஏகதந்தன், விக்கினஹரன் என விநாயகரின் பல பெயர்களுக்கான காரணங்களை இப்புராணம் விளக்குகிறது இதனால்.
# கப்புச்சின் சபை

**கப்புச்சின் பிரான்சிஸ்கன் சபை** (*Order of Friars Minor Capuchin*, இலத்தீன்: *Ordo Fratrum Minorum Capuccinorum* - *O.F.M.Cap.*) என்பது புனித அசிசியின் பிரான்சிசுவினால் இத்தாலி நாட்டில் கிபி 1209 ஆம் ஆண்டு தோற்றுவிக்கப்பட்ட பிரான்சிஸ்கன் சபை என அழைக்கப்படும் எளிய துறவிகள் சபையின் மூன்று முக்கியமான கிளைகளில் ஒன்றாகும்.
# கப்புச்சின் சபை

## தோற்றம்

1520 ஆம் ஆண்டு முதல் மேத்யு தெ பசியோ என்ற பிரான்சிஸ்கன் அப்செர்வன்ட் துறவி, புனித பிரான்சிசின் வாழ்வில் செபத்தையும் ஒருத்தல் முயற்சியையும் பிரிக்க இயலாது என்று கூறி கடினமான ஒருத்தல் வாழ்வினை மேற்கொண்டார். இவரோடு சில பிரான்சிஸ்கன் அப்செர்வென்ட் மற்றும் பிரான்சிஸ்கன் கன்வென்சுவல் துறவிகளும் இந்த புதிய வாழ்வில் இணைந்து செபத்திற்கும் மறைபணி வாழ்வுக்கும் சம முக்கியத்துவம் தந்து புனித அசிசி பிரான்சிசின் வாழ்வை பதினாறாம் நூற்றாண்டின் தொடக்கத்தில் பிரதிபலித்தனர். இது பிரான்சிஸ்கன் சபையில் ஒரு மாபெரும் மறுமலர்ச்சியாகும். இத்துறவிகள் நீண்ட தொப்பிக்கொண்ட ஒரு துறவற உடையை அணிந்திருந்தனர் எனவே கேம்ரினோ நகர சிறுவர் சிறுமிகளே இவர்களை கப்புச்சின்! (தொப்பி) கப்புச்சின்! (தொப்பி) துறவிகள் என அழைத்து மகிழ்ந்தனர். குழந்தைகளின் வாழ்த்தொலியே சபையின் பெயராய் அமைந்தது.திருத்தந்தை ஏழாம் கிளமென்ட் 1528, ஜூலை 3 ஆம் நாள் கப்புச்சின் சபையை, பிரான்சிஸ்கன் சபையின் ஒரு பிரிவாக அங்கீகரித்து தனி சபையாக இயங்கிட அனுமதி அளித்தார்.
# கப்புச்சின் சபை

## நோக்கம்

- ஏழ்மை வாழ்வில் இறை இயேசுவை பின்பற்றல்.
- எளிய வாழ்வில் ஏழைகளோடு நெருக்கமான தோழமை கொள்ளுதல்
- சகோதர கூட்டுவாழ்வில் உண்மை அன்பை பகிர்தல்.
- செப தப ஒருத்தல் வாழ்வில் இறைதேடல்
- நற்செய்தி அறிவுப்புபணியில் இறையரசை விதைத்தல்
# கப்புச்சின் சபை

## வளர்ச்சியும் பரிணாமமும்

ஏழ்மை எளிய வாழ்வில் ஈடுபட்டு விளிம்புநிலை மக்களோடு தோழமை கொண்டு தங்களை புனித அசிசி பிரான்சிசீன் எளிய சகோதரர்களாக அடையாளபடுத்திக் கொண்டனர். 1570 களில் இத்தாலியை உலுக்கிய கொள்ளை நோயில் கப்புச்சின் சபையினர் தன்னலமற்ற சேவை புரிந்தனர்,இதில் எண்ணற்ற துறவிகள் மடிந்தனர். பதினாறாம் நூற்றாண்டில் ஐரோப்பாவில் வேகமாகப் பரவிய புரோட்டோஸ்டாண்ட் சபைக்கு எதிராக இயேசு சபையரோடு இணைந்து சமயப் பரப்பில் ஈடுபட்டு பல பகுதிகளை கத்தோலிக்க விசுவாசத்தில் நிலை நிறுத்தினர். பிரான்ஸ் நாட்டில் சாவாய் பகுதி கத்தோலிக்க விசுவாசத்தில் நிலைநிற்க கப்புச்சின் துறவிகளின் மறைபணியே காரணம் என அந்த பகுதியின் அன்றைய ஆயர் புனித பிரான்சிஸ் சலேசியார் புகழாரம் சூட்டினார். 1622 ஆம் ஆண்டு உருவாக்கப்பட்ட மறைபரப்பு பேராயத்தின் மூலம் ஆசியா, ஆப்ரிக்கா மற்றும் அமெரிக்க கண்டகளுக்கு சென்று நற்செய்தியை அறிவித்து புதிய கிறிஸ்தவ சமூகங்களை உருவாக்கி பல மறைமாவட்டங்களுக்கு அடித்தளமிட்டனர். 17 ஆம் நூற்றாண்டின் இறுதியில் 35,000 துறவிகளை கொண்ட பெரும் சபையாக உருவெடுத்தது. கத்தோலிக்கத் திருச்சபையில் இன்று பத்தாயிரத்துக்கும் மேலான துறவிகளை கொண்டு 103 நாடுகளில் இறைபணியாற்றும் மிகப்பெரிய துறவற சபைகளில் ஒன்றாக கப்புச்சின் சபை திகழ்கின்றது.
# கப்புச்சின் சபை

## புகழ்பெற்ற புனிதர்கள்

கப்புச்சின் சபையில் புனிதர்கள் 15, அருளாளர்கள் 46, வணக்கத்துக்குரியவர்கள் 24, மற்றும் இறையடியார்கள் 97 என 182 பேர் புனித நிலைக்கு திருச்சபையால் அங்கிகரிக்கப்பட்டுள்ளனர்.  
| பெயர் | வாழ்வு | சிறப்பு |  |
| --- | --- | --- | --- |
| புனித கேண்டலிஸ் நகர் பெலிக்ஸ் | 1515-1587 | சபையின் முதல் புனிதர் |  |
| புனித பிரின்டிசி நகர லாரன்சு | 1559-1619 | திருச்சபையின் மறைவல்லுநர் |  |
| புனித சிக்மரிங்ஞன் பிதேலிஸ் | 1578-1622 | சபையின் முதல் மறைசாட்சி |  |
| புனித பார்சம் கோன்ராடு | 1818-1894 | ஏழைகளின் தந்தை |  |
| புனித லியோபோல்டு மேன்டிக் | 1866-1942 | கிறிஸ்தவ ஒன்றிப்பின் பாதுகாவலர் |  |
| புனித பியட்ரல்சினாவின் பியோ | 1887-1968 | மக்கள் புனிதர், ஐந்து காய அற்புத மணத்தர் | } |
# கப்புச்சின் சபை

## இந்தியாவில் கப்புச்சின் சபை

1632 ஆண்டு ஆறு பிரெஞ்சு கப்புச்சின் துறவிகள் இந்தியாவில் முதன் முறையாக புதுச்சேரியில் காலடி வைத்தனர். தென்னிந்தியாவில் மேலும் சூரத் (1639) மற்றும் சென்னையில் (1642) கப்புச்சின் மறைபணிதலங்கள் நிறுவப்பட்டன. இத்தாலிய கப்புச்சின் துறவிகள் 1707 இல் திபெத்,லகாசாவைத் தலைமையிடமாக கொண்டு இந்துஸ்தான் - திபெத் மறைபணிதலத்தை நிறுவினர். 1773 இல் ஆக்ரா மறைபணிதலம் கப்புச்சின் துறவிகளிடம் ஒப்படைக்கப்பட்டு வடஇந்தியா முழுமையும் சந்திர நாகூர் முதல் லாகசவரை சிந்து முதல் எங்கானம் வரை இமயமலை முதல் நர்மதா ஆறு வரை பரந்து விரிந்த பகுதியில் மறைபணியாற்றி முப்பதுக்கும் மேற்பட்ட மறைமாவட்டங்களை தங்களது விசுவாசத்தின் வியர்வையால் உருவாக்கி ஆக்ரா, பாட்னா, லாகூர், தில்லி, சிம்லா, அலகாபாத், சென்னை (இன்று இணைபேராலயம்)மற்றும் ஆஜ்ம்ரீன் மறைமாவட்ட பேராலயங்களை எழுப்பினர். பிரான்ஸ், இத்தாலி, சுவிட்சர்லாந்த், ஆஸ்திரியா, பெல்ஜியம், இங்கிலாந்து , அயர்லாந்து, மால்தீஸ், அமெரிக்க மற்றும் கனடா நாட்டு கப்புச்சின் துறவிகள் இந்தியாவில் நற்செய்தி அறிவிப்பு பணியில் ஈடுபட்டனர், இதில் குறிபிடத்தக்கவர் பாட்னா மற்றும் முபையின் ஆயர் வணக்கத்துக்குரிய அனஸ்தாசியுஸ் ஹார்ட்மன். இன்று 1500 இந்திய கப்புச்சின் துறவிகள் 14 மறைமாநிலங்கள் மற்றும் 4 மறைவட்டங்களில் இயேசுவின் புனித பணியை தொடர்கின்றனர்.